[{"text_idx": "#000005", "text": "Lugeja ku\u0308sib: kas linnaaia o\u0303unad on so\u0308o\u0308miseks ohutud?"}, {"text_idx": "#000006", "text": "Kahtluse korral, kas o\u0303unad vo\u0303iksid o\u0303husaastest mo\u0303jutatud olla, on soovitatav o\u0303unu enne so\u0308o\u0308mist pesta. Autor/allikas: Aime Pae/Minupilt.err.ee"}, {"text_idx": "#000007", "text": "Novaatori lugeja ku\u0308sis, kas Po\u0303hja-Tallinnas vanas puitasumis keskmise liiklustihedusega ta\u0308naval elades on tema koduhoovis kasvavad o\u0303unad so\u0308o\u0308miseks ohutud. Kas va\u0308etamata ja mu\u0308rgitamata linnao\u0303un on poes mu\u0308u\u0308davast importo\u0303unast tervislikum? Kui ohutud on aga linnas kasvanud so\u0308o\u0308giseened? Vastuseid annavad Tallinna U\u0308likooli keskkonnakorralduse lektor Piret Vacht ning botaanika ja mu\u0308koloogia lektor To\u0303nu Ploompuu."}, {"text_idx": "#000008", "text": "Vacht: linnaaia o\u0303una vo\u0303iks enne so\u0308o\u0308mist pesta"}, {"text_idx": "#000009", "text": "Linnas kasvavat toitu mo\u0303jutab nii o\u0303husaaste kui ka mulda kogunenud saaste, mis on piirkonniti va\u0308ga erinev. Seega on u\u0308hest vastust keeruline anda, sest see so\u0303ltub liikluskoormusest, la\u0308hedal paiknevast praegusest ja kunagisest to\u0308o\u0308stustegevusest ning kindlasti aiapidamismeetoditest, na\u0308iteks taimekaitsevahendite kasutamisest."}, {"text_idx": "#000010", "text": "Vahema\u0308rkusena u\u0308tlen, et va\u0308etamist ei tohiks samamoodi karta kui toksilisi taimekaitsevahendeid. Toitainete tagastamine mulda, mida o\u0303unapuu meile igal aastal o\u0303unte kujul a\u0308ra annab, on mullaviljakusele ja seela\u0308bi ka taimedele vajalik. Lihtsalt u\u0308leva\u0308etamise va\u0308ltimiseks ja mullaelustiku toetamiseks on soovitav kasutada pigem orgaanilisi va\u0308etiseid."}, {"text_idx": "#000011", "text": "Valdavalt on Tallinnas o\u0303husaaste tase suvisel ajal tagasihoidlik, kuid kahtluse korral, kas o\u0303unad vo\u0303iksid o\u0303husaastest mo\u0303jutatud olla, on soovitatav o\u0303unu enne so\u0308o\u0308mist pesta. Nii pesete maha o\u0303unte pinnale kasvuperioodil langenud osakesed. Meie uuringud Tallinna kogukonnaaedades on na\u0308idanud, et sama soovitus kehtib ka teiste linnas kasvanud maapealsete aiasaaduste, na\u0308iteks salatite puhul, eriti kui neid on kasvatatud suurte teede la\u0308heduses."}, {"text_idx": "#000012", "text": "Vo\u0303rreldes poe- ja koduo\u0303una pole vastus samuti u\u0308hene, kuna ka poes mu\u0308u\u0308davad o\u0303unad vo\u0303ivad olla va\u0308ga erineva ajalooga. Na\u0308iteks ei tea me, mida ta\u0308pselt, kui palju ja kui mitu korda on neile peale pritsitud. Ku\u0308sija toodud na\u0308ite puhul ja\u0308a\u0308n seisukohale, et tervislikum ja keskkonnasa\u0308a\u0308stlikum on pigem su\u0308u\u0308a seda sama oma aia o\u0303una."}, {"text_idx": "#000013", "text": "Ploompuu: linnaseeni vo\u0303ib korjata vaiksema liiklusega a\u0308a\u0308relinnas"}, {"text_idx": "#000014", "text": "O\u0303unte ja seente so\u0308o\u0308giko\u0303lblikkus so\u0303ltub kindlasti kohast linnas. Suurte magistraalta\u0308navate a\u0308a\u0308res ei so\u0308o\u0308ks ma o\u0303unu. Seened on ilmselt natuke valimatumad ainete omastajad, kelle filtreeriv-puhastav vo\u0303ime pole nii hea kui ko\u0303rgematel taimedel."}, {"text_idx": "#000016", "text": "Siiski on seente puhul peale o\u0303husaaste veel teine probleem \u2013 saaste kogunemine pinnasesse. Nii vo\u0303ivad vanad unustatud keskkonnamu\u0308rkide ka\u0308itlemise kohad ikka muuta veel seened ohtlikuks nii linnas kui ka maal."}, {"text_idx": "#000017", "text": "Samuti vo\u0303ib seente puhul probleeme tekitada keskkonnahooldusmu\u0308rkide kasutamine aias, eemal otsesest linna- ja ta\u0308navasaastest. Nendegi ja\u0308a\u0308gid vo\u0303ivad mu\u0308rkidega hooldatavas aias ja samamoodi hooldatavas po\u0303llus vo\u0303i metsas ohtlikult kontsentreeruda seentesse."}, {"text_idx": "#000018", "text": "Peale selle on eri seened erineva filtreerimise ja ainete kontsentreerimise vo\u0303imega. Selles osas on u\u0308ks juhtivaid liike tavavahelik. Tavavaheliku so\u0308o\u0308giks korjamine linnas on ilmselt ko\u0303ige ohtlikum. Teisalt \u2013 tavavahelikus loomulikult sisalduvad ained on samuti mu\u0308rgised, immuunsu\u0308steemi lo\u0303hkuvad, nii et tavavahelik vo\u0303ib ka puhtast keskkonnast korjatuna osutuda tapvaks. Isegi kui teda on juba aastaid karistamatult so\u0308o\u0308dud, u\u0308kskord saab sageli see karikas ta\u0308is ja siis on hilja."}, {"text_idx": "#000021", "text": "Uuring: koroonasulgemine va\u0308hendas ka Eesti linnades o\u0303hu saastamist"}, {"text_idx": "#000022", "text": "Lugeja ku\u0308sib: miks tunduvad su\u0308gisesed puulehed silmale ilusad?"}, {"text_idx": "#000023", "text": "Mustad ta\u0308pid vahtralehtedel viitavad heale seeneaastale"}, {"text_idx": "#000024", "text": "Seenelised ka\u0308ivad Loodusmuuseumis oma saaki kontrollimas"}, {"text_idx": "#000025", "text": "Mu\u0308rgistusno\u0303ustaja: seeni ja infot tuleb korjata o\u0303igest kohast"}, {"text_idx": "#000026", "text": "Doktorito\u0308o\u0308: Eesti siidrito\u0308o\u0308stus vo\u0303iks mo\u0303elda kastist va\u0308lja"}, {"text_idx": "#000027", "text": "Ta\u0308navune o\u0303unasaak vo\u0303ib naaberaedadeski palju erineda"}, {"text_idx": "#000029", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000031", "text": "Ko\u0303rvatagused ja varbavahed peavad puhtad olema"}, {"text_idx": "#000032", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000033", "text": "Hans Va\u0308re: maakonnalehed ei ole omavalitsuste su\u0308lekoerad"}, {"text_idx": "#000035", "text": "Hu\u0308ljatud su\u0308nteesimeetod peibutab keskkonnaso\u0303bralikuma keemiaga"}, {"text_idx": "#000043", "text": "Buumi lo\u0303pp: ligi 95 protsenti NFT-dest on muutunud va\u0308a\u0308rtusetuks"}, {"text_idx": "#000046", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]